अहिले दलहरू असफल मात्रै होइन, कमजोर देखिए। राजनीतिक नेतृत्वले निर्णय क्षमता गुमाइसकेको अवस्था छ । आफैं निर्णय गरेर अडिने अवस्था छैन । दलहरूबीच हानथाप छ । राज्यका अरु निकाय पनि कमजोर छन्। यस्तो अवस्थामा सबैलाई ठीक पार्ने तथा यो भद्रगोललाई नियन्त्रणमा ल्याउने काम सेनाले गर्न सक्छ कि भन्ने आशा धेरै देखिन्छ । भन्न नसकेको मात्र हो, धेरैको मनमा सेना आइदिए हुन्थ्यो भन्ने छ। यसो भन्दैमा सेनाले आफ्नो मर्यादा र परिधि बिर्सेर उत्साहित वा उत्तेजित हुनु हुँदैन । प्रक्रिया र सीमाभित्र बसेर नै उसले मुलुकलाई लिकमा ल्याउन सघाउने वा पहल गर्ने काम गर्नुपर्छ । त्यसमा धेरैको आपत्ति पनि नहोला ।
